b"\n_START_ARTICLE_\nComtat dels Estats Units\n_START_PARAGRAPH_\nAls Estats Units, els comtats (counties) s\xc3\xb3n un nivell d'administraci\xc3\xb3 governamental i pol\xc3\xadtic local inferior a l'estat o als territoris federals. Quaranta-vuit dels cinquanta estats dels Estats Units se subdivivideixen en comtats; les excepcions en s\xc3\xb3n Louisiana, que se subdivideix en parr\xc3\xb2quies i Alaska, que se subdivideix en boroughs (municipis) i \xc3\xa0rees censals. Totes tres, els comtats, les parr\xc3\xb2quies i els municipis s\xc3\xb3n subdivisions administratives de tercer-nivell. En total, n'hi ha, de divisions de tercer nivell, 3.141, una mitjana de 62 per estat. En la majoria dels estats del nord-oest i l'Oest Mitj\xc3\xa0, els comtats se subdivideixen al seu torn, en municipalitats aut\xc3\xb2nomes. La seu del govern dels comtats \xc3\xa9s la cap\xc3\xa7alera comtal. El poder del govern dels comtats varia segons els estats, aix\xc3\xad com la relaci\xc3\xb3 entre aquests i les municipalitats o les ciutats que els integren, i es defineixen a les constitucions de cadascun dels estats._NEWLINE_El comtat m\xc3\xa9s poblat dels Estats Units \xc3\xa9s el Comtat de Los Angeles, a Calif\xc3\xb2rnia, amb 9,8 milions d'habitants i on es troba la ciutat de Los Angeles. Aquest comtat, de fet, \xc3\xa9s m\xc3\xa9s poblat que no pas quaranta-dos estats nord-americans. El comtat menys poblat \xc3\xa9s el Comtat de Loving, a Texas, amb 67 habitants."